Ar Sicherheitsdienst (Servij Surentez), pe Sicherheitsdienst des Reichsführers-SS (Servij Surentez ar Reichsführer-SS) e anv leun, berraet en SD, a oa skourr spiañ an SS hag ar Strollad Nazi. Krouet e voe e 1931, hag an aozadur kentañ e voe a-fet spierezh nazi. Gwelet e veze evel damheñvel ouzh ar Gestapo (savet e 1933) dre ma tegemere izili eus an SS hag o doareoù dober. Etre 1933 ha 1939, an SD a oa meret gant ur burev SS dieub. Goude-se e oa bet sujet dan aozadur penn surentez er Reich, ar Reichssicherheitshauptamt pe RSHA. Deuet e oa da vezañ unan eus ar seizh burev/departamant. Kentañ rener an SD e oa bet Reinhard Heydrich. Choant en doa hennezh da lakaat pep den en Trede Reich da vezañ evezhiet dizehan.